CELEX: 62012TN0403
Language: bg
Date: 2012-09-11 00:00:00
Title: Дело T-403/12: Жалба, подадена на 11 септември 2012 г. — Intrasoft International/Комисия

10.11.2012   
            
            
               BG
            
            
               Официален вестник на Европейския съюз
            
            
               C 343/18
            
         Жалба, подадена на 11 септември 2012 г. — Intrasoft International/Комисия
   (Дело T-403/12)
   2012/C 343/31
   Език на производството: английски
   
      Страни
   
   
      Жалбоподател: Intrasoft International SA (Люксембург, Люксембург) (представител: S. Pappas, lawyer)
   
      Ответник: Европейска комисия
   
      Искания на жалбоподателя
   
   
               —
            
            
               да отмени решението на делегацията на Европейския съюз в Република Сърбия от 10 август 2012 г. (референтен номер RH(2012)3471), както и мълчаливото отхвърляне на оплакването на жалбоподателя от 10 август 2012 г. срещу това решение, така че жалбоподателят да може да участва в следващите етапи на процедурата за обществена поръчка;
            
         
               —
            
            
               да осъди ответникът да плати разноските в настоящото производство по обжалване.
            
         
      Правни основания и основни доводи
   
   В подкрепа на жалбата си, жалбоподателят излага две правни основания.
   
               1.
            
            
               С първото правно основание той твърди, че е налице нарушение на тръжната спецификация и принципа на добро управление. По-конкретно, жалбоподателят твърди, че информацията или поясненията, предоставени от възложителя на всички оференти вследствие на процедурата за обществена поръчка допълват тръжната спецификация, представляват част от правната рамка, която урежда въпросната процедура и поради това обвързва всички участници, в това число възлагащия орган. В случая жалбоподателят е нарушил тази тръжна спецификация.
            
         
               2.
            
            
               С второто правно основание жалбоподателят твърди, че е налице нарушение на член 94 от Финансовия регламент (1), тъй като:
               
                           —
                        
                        
                           Жалбоподателят е отстранен от процедурата за обществена поръчка с мотива, че е налице конфликт на интереси без да му е дадена възможността да опровергае това и да предостави съответните доказателства;
                        
                     
                           —
                        
                        
                           Административният орган не е проверил дали предходното участие на жалбоподателя в друга процедура за обществена поръчка е повлияла върху въпросната процедура, нито е предоставил доказателства в това отношение.
                        
                     
         
      (1)  Регламент (ЕО, Евратом) № 1605/2002 от 25 юни 2002 година относно Финансовия регламент, приложим за общия бюджет на Европейските общности (ОВ L 248, 2002 г., стp. 1; Специално издание на български език, 2007 г., глава 1, том 3, стр. 198).